Калфак чигү буенча мастер-класс узды (ФОТО)

	Үткән елны өлкә хатын-кызларының “Ак калфак” оешмасы калфак чигү буенча мастер-класс үткәргән иде инде. Февральдә гүзәл затларыбызны кабат җыеп, аларны изү чигәргә өйрәтергә булдык. “Алтын инә” ательесы хуҗабикәсе, Самара өлкәсенең халык кәсепләре һәм кул эшләре буенча декоратив-кулланма сәнгать остасы һәм Идел буе “Этно-дар” яшь модельерлар конкурсы дипломанты Гөлнара Насыйрова аны үткәрүгә бик теләп алынды. 	 Төрле сәбәпләр аркасында чараны уздыру урыны соңгы минутта диярлек үзгәргәнгә, безне өлкә хатын-кызларының “Ак калфак” оешмасы җитәкчесе Разия ханым Әюпова үзенең шәхси “Розалина” татар кухнясы кафесына чакырды. “Барсы да бу хәбәрне ишеттеме икән, алдан сөйләшенгәнчә өлкә Халыклар дуслыгы йортына ялгыш барып, эзләп йөрмәсләр  микән”, - дип дулкынлансак та, кунаклар сөйләшенгән сәгатькә “Розалина”да җыелды.  Самарадан гына түгел, өлкәнең төрле төбәкләреннән (Сызран, Отрадный, Нефтегорск шәһәрләреннән, Похвистнево районы Гали авылыннан), хәтта башка регионнардан да (Оренбург өлкәсе, Татарстаннан) кырыкка якын хатын-кыз килгән иде. 
	---	
Бердәмлек

	№ --- | 16.03.2016	


